《再和涂宣义喜雨》
宋代·陈元晋

郡邑寅祷旱乾哭，风霆来会雨千山。
真成雨粟从天下，只在为云翻手间。
神不素餐无愧色，农期一饱足欢颜。
丰年酒熟鸡豚社，二老从今请往还。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。